ג'ון דגנקולב

2011

מגיל 18 עד גיל 21 רכב בקבוצה הקונטיננטלית הגרמנית Thuringer Energie Team (יחד עם מרסל קיטל). לאחר שסיים שני במרוץ הכביש באליפות העולם עד גיל 23 ב-2010 בגילונג (נוצח על ידי מייקל מתיוס), חתם דגנקולב על חוזה מקצועני עם קבוצת HTC. הוא ניצח את הקטע השני בוואלטה או אלגראב, ואת הקטע השני בדרידאסז'ה ון ווסט פלנדרן. הוא ניצח את מרוץ האסקבורן - פרנקפורט, והוסיף שני ניצחונות בדופינה ליברה, כאשר הגיע ראשון בקטע הרביעי והשני. הוא סיים שלישי באליפות גרמניה, ונבחר לזנק לוואלטה אספנייה, שם התוצאה הטובה ביותר שלו הייתה מקום שני בקטע ה-12, לאחר שהפסיד לפטר סאגאן.

2012: ניצחון בחמישה קטעי וואלטה אספנייה

דגנקולב חתם בקבוצת ארגוס - שימאנו (השם האחרון של הקבוצה כשדגנקולב היה בשורותיה היה ג'איינט אלפסין, כיום נקראת סאנווב). הוא סיים חמישי במילאנו - סן רמו, וניצח את שני הקטעים הראשונים ואת קטגוריית המאיצים והצעירים בטור ארבעת הימים של דנקרק. הוא ניצח את הקטע הראשון והאחרון בטור דה פיקארדייה, וניצח את הדירוג הכללי ואת דירוג המאיצים. הוא ניצח את הקטע השביעי בטור של פולין. אך בוואלטה אספנייה, דגנקולב נראה בכושר שיא וניצח חמישה קטעים (קטעים 2, 5, 7, 10, 21). הוא סיים רביעי באליפות העולם.

2013: ניצחון בקטע בג'ירו ד'איטליה

דגנקולב סיים תשיעי במרוץ הרונדה ון פלנדרן. הוא נבחר לג'ירו ד'איטליה, וניצח את הקטע החמישי. אך פרש לפני הקטע העשירי. הוא סיים שלישי באליפות גרמניה, ונבחר גם לטור דה פראנס, התוצאה הטובה ביותר שלו במרוץ הייתה מקום 2 בקטע ה-7. הוא ניצח את מרוץ הואטנפאל קלאסיק, וסיים שני בקלאסיקת בריסל. הוא ניצח שני קטעים בטור של יורומטרופול, וניצח את שני המרוצים הצרפתיים, פריז - טורס ופריז - בורגס.

2014: ניצחון בגנט - וולגם

דגנקולב פתח את העונה עם ניצחון בקטגוריית המאיצים באטוי דה בסאז', הוא ניצח את שלושת הקטעים הראשונים וגם את קטגוריית המאיצים בטור של מדיטראנין. הוא השתתף גם בפריז - ניס, וניצח את הקטע השלישי ואת קטגוריית המאיצים. אך בחודש מרץ רשם את אחד מההישגים הגדולים בקריירה שלו, כאשר ניצח את מרוץ הגנט - וולגם היוקרתי, לאחר שהקדים את ארנו דמאר ופטר סאגאן בספרינט. הוא סיים שני במרוץ הפריז - רובה (אחרי ניקי טרפסטרה) ושני במרוץ האסקוברן - פרנקפורט (אחרי אלכסנדר קריסטוף). הוא סיים שני באליפות גרמניה, ונבחר לסגל קבוצתו לטור דה פראנס, שם הגיע פעמיים במקום השני קטע 11 ו19. דגנקולב השתתף גם בוואלטה אספנייה, שם ניצח ארבעה קטעים (קטעים 4, 5, 12, 17), וגם את קטגוריית המאיצים (עם 169 נקודות). הוא סיים תשיעי באליפות העולם, וניצח את מרוץ הפריז - בורגס.

2015: ניצחון במילאנו סן רמו ובפריז - רובה

דגנקולב פתח את העונה עם ניצחון בקטע השלישי של טור דובאי. ב-22 במרץ, רשם דגנקולב את אחד מההישגים הגדולים בקריירה שלו כאשר ניצח את מרוץ מילאנו - סן רמו, לאחר שהקדים את אלכסנדר קריסטוף ומייקל מת'יוס. הוא סיים שביעי במרוץ הרונדה ון פלנדרן, ושבוע לאחר מכן, ב-12 באפריל. רשם עוד הישג גדול בקריירה שלו, כאשר ניצח את אחד מהמרוצים הגדולים והיוקרתיים בסבב, הפריז - רובה. הוא הוסיף ניצחונות בשני קטעים בטור באיירן - רונדפארט (קטעים 2, 5) וניצח את קטגוריית המאיצים. בטור דה פראנס, סיים שני בקטע ה-4 וה-15. בוואלטה אספנייה, ניצח את הקטע ה-21 והאחרון.

2016

דגנקולב סיים רביעי בשני קטעים בטור דה פראנס (קטעים 14 ו16). וניצח את דירוג המאיצים במרוץ הארקטי של נורווגיה ואת הקטע הרביעי והאחרון. הוא ניצח במרוץ החד יומי, מונסטרלנד ג'ירו.

2017

דגנקולב הצטרף לקבוצת טרק סגאפרדו, הוא ניצח את הקטע השלישי בטור של דובאי. הוא סיים 7 במילאנו - סן רמו, 13 בE3 בינקבנק קלאסיק, 5 בגנט - וולגם, 7 ברונדה ון פלנדרן, 10 בפריז - רובה, ו3 באסקבורן פרנקפורט. הוא סיים שלישי באליפות גרמניה. בטור דה פראנס, סיים שני בקטע העשירי, ושלישי בקטע ה-16.

2018: ניצחון בקטע בטור דה פראנס

דגנקולב פתח את העונה עם שני ניצחונות במרוצים חד יומיים ספרדיים, טרופאו פלמה וטרופאו קאמפוס. הוא סיים שני באליפות גרמניה, אחרי פסקל אקרמן. בקטע התשיעי בטור דה פראנס, דגנקולב ניצח את הקטע שעבר על אבני המרצפות והסתיים ברובה.

2019

דגנקולב סיים שני במרוץ גנט - וולגם, ושני במרוץ אסקוברן - פרנקפורט. ב-22 באוגוסט, קבוצת לוטו סודאל הודיעה שדגנקולב חתם בקבוצתה, וירכב בה בעונת 2020.